open-index/open-wikipedia-markdown huggingface dataset:
Dexter Pittman

**Dexter Jerome Pittman**, nado o 2 de marzo de 1988 en Rosenberg, Texas, é un xogador americano de baloncesto profesional.

## Traxectoria 
Pittman foi seleccionado na 32ª posición do Draft da NBA de 2010 polos Miami Heat. O 16 de xullo de 2010 asinou un contrato por 3 anos. O 26 de novembro, Pittman foi enviado á D-League a xogar cos Sioux Falls Skyforce para desenvolver as súas habilidades. O 18 de decembro, foi chamado outra vez por Miami. O 6 de xaneiro, volveu aos Skyforce.

Pittman xogou o seu primeiro partido na NBA o 1 de abril de 2011, na vitoria dos Miami Heat por 111-92 ante os Minnesota Timberwolves. Xogou 2 minutos, onde non anotou ningún punto, e capturou 2 rebotes.

O 21 de febreiro de 2013, Pittman foi traspasado ós Memphis Grizzlies xunto a unha elección de segunda rolda do Draft a cambio dos dereitos de Ricky Sanchez. O 14 de abril de 2013, foi cortado polos Grizzlies.

## Notas
Ponyo no cantil

***Ponyo no cantil*** (en ; *Gake no ue no Ponyo*) é un filme xaponés de animación do estudio de anime Studio Ghibli, dirixido e escrito por Hayao Miyazaki, director de *Mononoke Hime*, *A viaxe de Chihiro* e *Hauru no Ugoku Shiro*.

En agosto de 2025 estreouse dobrado ao galego en catro cinemas: Duplex en Ferrol, NUMAX e Compostela en Santiago e Norte en Vigo.

## Sinopse 
Sosuke é un neno de cinco anos que atopa unha peixiña de cor vermella cando estaba xogando na praia a carón da súa casa. Ese peixe ten atascada a cabeza nun tarro de marmelada e Sosuke axúdaa a liberarse e adóptaa co nome de Ponyo. Porén, o pai de Ponyo é un feiticeiro que vive no máis profundo do océano e obrígaa a volver con el ás profundidades do mar. "*Quero ser humana*!", exclama Ponyo e, decidida a transformarse nunha nena e regresar con Sosuke, foxe do seu pai. Mais non vai ser doado reunirse con Sosuke.

## Personaxes 
(Voces de dobraxe da versión orixinal xaponesa).
* Yuria Nara como Ponyo
* Hiroki Doi como Sosuke
* Jòji Tokoro como Fujimoto
* Tomoko Naraoka como Yoshie
* Kazuko Yoshiyuki como Toki
* Yuki Amami como Grandmammare
* Tomoko Yamaguchi como Lisa
* Akiko Ogawa como Noriko
* Kazushige Nagashima como Koichi
* Tokie Hidari como Kayo
* Emi Hiraoka como Kumiko

## Notas 
## Véxase tamén 
### Outros artigos 
* Tomonoura
* Studio Ghibli

### Ligazóns externas 
* Ficha na IMDb 
* Ficha en Filmaffinity 
* Web Oficial
Andrew Macdonald

**Andrew Macdonald** nado en Glasgow en 1966, é un produtor de cine escocés, coñecido polas súas colaboracións co guionista John Hodge e o director Danny Boyle en filmes como *Shallow Grave* (1994), *Trainspotting* (1996) e *28 Days Later* (2002).
## Traxectoria
É cofundador xunto con Duncan Kenworthy da DNA Films, produtora responsable *The Parole Officer* (2001), *28 Days Later* (2002), *Sunshine* (2007), *28 Weeks Later* (2007) e *28 Months Later*. Dous dos cales Danny Boyle dirixiu e Alex Garland escribiu.

Macdonald é irmán do documentalista galardoado cun Oscar Kevin Macdonald e neto do tamén oscarizado cineasta Emeric Pressburger.

## Filmografía 
* *Shallow Grave* (1994)
* *The Making of an Englishman* (1995)
* *Trainspotting* (1996)
* *Twin Town* (1997)
* *A Life Less Ordinary* (1997)
* *Alien Love Triangle* (1999)
* *The Beach* (2000)
* *Beautiful Creatures* (2000)
* *Strictly Sinatra* (2001)
* *The parole officer* (2001)
* *Heartlands* (2002)
* *The Final Curtain* (2002)
* *28 Days Later* (2002)
* *The Last King of Scotland* (2006)
* *The History Boys* (2006)
* *Sunshine* (2007)
**28 Weeks Later* (2007)
**Never Let Me Go* (2010)
**Dredd* (2011)
**The Sweeney* (2012)
Largo internacional

300px|miniatura|En azul os países que utilizan o largo internacional.
Denomínase **largo** ou **ancho internacional**, **normal** ou **UIC**, ao largo de vía de 1.435&nbsp;mm que utilizan as vías férreas da maioría de países do mundo.

Utilizado nas vías da Alta Velocidade Española, tamén é utilizado no norte de África, Alasca, Arxentina, Australia, Canadá, Chile, Colombia, China, Corea do Norte, Corea do Sur, os Estados Unidos, en gran parte de Europa, Irán, Iraq, Israel, México, Paraguai, o Perú, o Uruguai, Venezuela e o Xapón. Varias liñas do Metro de Barcelona tamén usan o largo internacional.
Kentucky Wildcats

|-
| **División**
| bgcolor=#EEEEEE| División I da NCAA
|-
| **Subdivisión en fútbol americano**
| bgcolor=#EEEEEE| Football Bowl Subdivision (FBS)
|-
| **Conferencia**
| bgcolor=#EEEEEE| Southeastern Conference
|-
| **Alcume**
| bgcolor=#EEEEEE| *Wildcats* 
|-
| **Mascota**
| bgcolor=#EEEEEE| *Blue*, *The Wildcat* e *Scratch*
|-
| **Estadio de fútbol americano**
| bgcolor=#EEEEEE| Commonwealth Stadium(70.000 espectadores)
|-
| **Pavillón de baloncesto**
| bgcolor=#EEEEEE| Rupp Arena(23.000 espectadores)
|-
| **Estadio de béisbol**
| bgcolor=#EEEEEE| Cliff Hagan Stadium(3.000 espectadores)
|-
| colspan="2" bgcolor="white" align="center" | 300px
|}
**Kentucky Wildcats** é o equipo deportivo da Universidade de Kentucky en Lexington, Kentucky. Os equipos dos Wildcats participan nas competicións universitarias organizadas pola NCAA, e forman parte da Southeastern Conference. Antigamente, aos equipos femininos coñecíaselles como "Lady Kats", pero nos anos 90 adoptaron o nome dos masculinos, "Wildcats".

A sección deportiva de máis éxito é a de baloncesto, que gañou o título nacional en sete ocasións: 1948, 1949, 1951, 1958, 1978, 1996 e 1998. O equipo vencedor de 1996 era coñecido como **Os Intocables**, e estaba liderado por Derek Anderson, Tony Delk, Jeff Sheppard e Antoine Walker entre outros. Dous anos despois, con varios integrantes do equipo campión de dous anos atrás, gañaron outra vez o título ante os Utah Utes.

## Palmarés 
* Baloncesto masculino : 1948, 1949, 1951, 1958, 1978, 1996, 1998, 2010
* Campo a través feminino : 1988

## Ligazóns externas 
* Web Oficial (Universidade) 
* Web Oficial (Wildcats) 
*Wildcat Wiki. Arquivado do orixinal o 8 de outubro de 2008.
* WildcatNation.net
Garrett Temple

**Garrett Bartholomew Temple**, nado o 8 de maio de 1986 en Baton Rouge, Luisiana, é un xogador de baloncesto profesional estadounidense que xoga para os Toronto Raptors da National Basketball Association (NBA).

## Traxectoria 
En setembro de 2009, Temple asinou cos Houston Rockets coma axente libre, xa que non foi elixido no draft. Non foi convocado no primeiro partido, e foi enviado aos Rio Grande Valley Vipers da D-League. Fixo 14.9 puntos, 3.7 rebotes e 3.4 asistencias por partido cos Vipers, e os Rockets ofrecéronlle dous contratos de dez días o 8 de febreiro do 2010.

O 3 de marzo de 2010, Temple asinou un contrato de dez días cos Sacramento Kings.

Tras expirar ese contrato, o 13 de marzo asinaría outro contrato de 10 días, pero desta vez cos San Antonio Spurs. O 23 de marzo asinou cos Spurs un contrato para o resto da tempada. O 6 de abril saíu coma titular por primeira vez pola lesión de George Hill, e anotou 15 puntos, con 4 asistencias e 3 rebotes en 27 minutos de xogo. O 11 de novembro de 2010, Temple foi cortado polos Spurs.

Máis tarde asinaría outra vez cos Vipers, pero foi traspasado o 31 de decembro aos Erin BayHawks a cambio de Jeff Adrien.

O 25 de xaneiro de 2011, asinou un contrato de 10 días cos Milwaukee Bucks, e asinou outro máis o 4 de febreiro cos Bucks. asinou outro o día 17, e o día 28 de marzo os Bobcats lle contrataron para o resto da tempada.

O 13 de setembro de 2012, Temple asinou cos Miami Heat. Foi cortado o 27 de outubro de 2012, e volveu ós Erie BayHawks. Os BayHawks traspasaron a Temple ós Reno Bighorns.

O 25 de decembro de 2012, Temple asinou cos Washington Wizards.

O 7 de febreiro de 2019, Temple foi traspasado xunto a JaMychal Green ós Los Angeles Clippers a cambio de Avery Bradley.

O 8 de xullo de 2019, Temple asinou un contrato de dúas tempadas cos Brooklyn Nets.

O 27 de novembro de 2020, Temple asinou cos Chicago Bulls.

O 8 de agosto de 2021, Temple foi traspasado ós New Orleans Pelicans.

## Notas 
## Véxase tamén 
### Ligazóns externas 
* Perfil NBA.com 
* Estatísticas en BasketballReference.com
Catarina de Gales

**Catarina, duquesa de Cambridge**, nada como *Catherine Elizabeth Middleton*, en Reading, Berkshire, o 9 de xaneiro de 1982, é a esposa do príncipe Guillerme, duque de Cambridge. Antes do seu matrimonio, era coñecida popularmente como **Kate Middleton**.

## Primeiros anos 
Catherine foi a primeira filla de tres irmáns nacida de Michael Middleton (nado en 1949) e Carole Goldsmith (nada en 1955). Os seus irmáns son Pippa Middleton e James Middleton.

A duquesa Catarina creceu no condado de Berkshire. Asistiu a Marlborough College e posteriormente ingresou na Universidade de St Andrews. Alí coñeceu ao príncipe Guillerme no ano 2001, quen tamén se atopaba estudando na mesma universidade. Empezaron a saír xuntos en 2003 e, aínda que tiveron unha breve ruptura en 2007, retomaron a súa relación.

## Matrimonio e descendencia 
A duquesa e Guillerme de Cambridge, entón coñecido coma Príncipe Guillerme anunciaron o seu compromiso en outubro de 2010.
A voda celebrouse o 29 de abril de 2011, onde a sùa irmá, Pippa Middleton, foi a dama de honra. A voda foi moi comentada nos medios e retransmitida en directo en moitos países.

O 3 de decembro de 2012 anunciouse publicamente que a Duquesa de Cambridge estaba embarazada, esperando o seu primeiro fillo. O príncipe George de Cambridge (George Alexander Louis) naceu en Londres, o 22 de xullo de 2013, é o terceiro na liña de sucesión ao trono británico, despois do seu avó e seu pai, aos tronos de 16 estados independentes, aínda que residirá principalmente e estará directamente ligado ao Reino Unido, o máis antigo destes dominios.

O 2 de maio de 2015 naceu a súa segunda filla, a princesa Carlota de Cambridge.

O 23 de abril de 2018 naceu o seu terceiro fillo, o príncipe Lois de Cambridge.

## Notas 
## Véxase tamén 
### Outros artigos 
* Familia real británica
Les Aventures extraordinaires d'Adèle Blanc-Sec

'''''Les Aventures extraordinaires d'Adèle Blanc-Sec'''* é un filme de fantasía que é unha adaptación da serie franco-belga de banda deseñada *Les Aventures extraordinaires d'Adèle Blanc-Sec'', escritas e ilustradas polo artista francés Jacques Tardi. Foi dirixido polo director Luc Besson.

## Sinopse 
O filme ten lugar no París anterior á primeira guerra mundial, no ano 1912. Ao intentar probar os seus poderes telepáticos, o profesor Esperandieu esperta un pterosaurio de 136 millóns de anos do interior dun ovo do Museo Nacional d'histoire Naturelle e este acosa ós cidadáns de París. Adèle Blanc-Sec, unha xornalista, vese envolta en todo isto despois de volver de Exipto, onde comezou unha busca para atopar a momia do doutor do faraón Ramsés II. Ela pretende resucitar a momia coa axuda do profesor Esperandieu a fin de salvar a súa irmá Agatha, que está nun coma tras un incidente lamentable.

## Personaxes 
* Louise Bourgoin como Adèle Blanc-Sec
* Gilles Lellouche como Inspecteur Léonce Caponi
* Jacky Nercessian como Professor Espérandieu
* Philippe Nahon como Professor Ménard
* Jean-Paul Rouve como Justin de Saint-Hubert
* Mathieu Amalric como Dieuleveut
* Nicolas Giraud como Andrej Zborowski

## Véxase tamén 
### Ligazóns externas 
* Ficha na IMDb 
* Ficha en Filmaffinity
Eleccións ao Parlamento de Escocia de 2011

As **eleccións ao Parlamento escocés de 2011** celebráronse o 5 de maio de 2011 para escoller os 129 membros da cámara lexislativa de Escocia. Constituíron as cuartas eleccións dende o establecemento do parlamento escocés en 1999. Os comicios deron un resultado histórico, ao conseguir o Partido Nacional Escocés a maioría absoluta con 69 escanos, o que permitiu a Alex Salmond repetir coma Primeiro Ministro de Escocia.

As eleccións coincidiron coas municipais en todos os concellos de Escocia, así como ás Asembleas Nacionais de Gales e Irlanda do Norte e diversas cidades e vilas de Inglaterra e Gales.

## Resultados 
Por primeira vez na historia, os nacionalistas escoceses atinxiron a maioría absoluta nunhas eleccións autonómicas. Ademais, os partidos de ámbito estatal sufriron severas caídas nos seus apoios populares.

## Véxase tamén 
### Outros artigos 
* Eleccións ao Parlamento escocés

### Ligazóns externas 
* Scottish election: SNP wins elections (*Eleccións escocesas: O Partido Nacional Escocés gaña as eleccións*). Nova da BBC.
Rexión Norte do Brasil

A **Rexión Norte** é unha das cinco rexións brasileiras, sendo a máis extensa delas, cunha área de 3.869.637&nbsp;km², que corresponde o 42,27% do territorio brasileiro. Segundo o IBGE do 2010 tiña 15.865.678 habitantes, o que dá 3,77 hab./km². Formada por sete estados: Acre, Amapá, Amazonas, Pará, Rondônia, Roraima e Tocantins; a Rexión Norte está localizada na rexión xeoeconómica da Amazonía, entre o Macizo das Guianas (ao norte), o planalto Central (ao sur), a Cordilleira dos Andes (a oeste) e o océano Atlántico (a nordeste). Nesta rexión atópanse o maior e o segundo maior estado do Brasil, respectivamente Amazonas e Pará, e tamén os tres maiores municipios do Brasil por área territorial, Altamira, Barcelos e São Gabriel da Cachoeira, posúen cada un máis de 100.000&nbsp;km². 
Na Rexión Norte localízase un importante ecosistema para o planeta: a Amazonia.

Na rexión predomina o clima ecuatorial con excepción do norte do Pará, do sur do Amazonas e de Rondônia, onde o clima é tropical.
A latitude e o relevo explican a temperatura; a temperatura e os ventos explican a humidade e o volume dos ríos; e o clima e a humidade, somados, son responsables da existencia da máis extensa, variada e densa selva do planeta, ou sexa, a selva amazónica ou Hileia.

## Véxase tamén
Gran Premio de Turquía de 2011

O **Gran Premio de Turquía de 2011** (formalmente o **DHL Gran Premio de Turquía de Fórmula 1 de 2011**) foi unha carreira de Fórmula 1 que se celebrou o 8 de maio de 2011 no Circuíto de Istanbul, Istanbul, Turquía. Foi a cuarta carreira do Campionato Mundial de Fórmula 1 de 2011.

## Cualificación 
### Cualificación 
### Carreira 
## Posicións logo da carreira 
;Campionato de pilotos

;Campionato de construtores

* **Nota**: Só os cinco primeiros postos están incluídos en ambos os grupos de clasificación.

## Notas 
## Véxase tamén 
### Ligazóns externas
Kamui Kobayashi

**Kamui Kobayashi**, nado en Amagasaki (Xapón) 13 de setembro de 1986, é un piloto de Fórmula 1 que actualmente é o piloto do equipo Sauber, aínda que disputou algúns grandes premios co equipo Toyota.

## Traxectoria 
Kobayashi iniciou a súa traxectoria automobilística en 2003 na Fórmula Toyota do Xapón, onde finalizou en 2 ª posición, só superado por Kazuki Nakajima, o que lle permitiu que fose integrado no Toyota Young Drivers Program, estrutura formativa de novos pilotos de Toyota. Kobayashi foi enviado a Europa a disputar o campionato italiano da Fórmula Renault, onde o primeiro ano finalizou 4 º e o segundo alzouse co título italiano e europeo.

En 2006, tamén co apoio de Toyota, accede á Fórmula 3 europea, campionato no que finalizou en 8 ª posición, converténdose no debutante mellor clasificado. A finais de 2006 participou nos test de pretemporada da Fórmula 1 de Toyota F1, con todo, para a tempada 2007 seguiu á Fórmula 3 .

En 2008 foi nomeado piloto probador de Toyota F1, tarefa que continuou durante o 2009, aínda que a lesión do piloto titular Timo Glock propiciou que Kobayashi disputase os dous últimos grandes premios do campionato, o Gran Premio do Brasil onde finalizou en 9 ª posición e o Gran Premio de Abu Dhabi onde finalizou nunha meritoria 6 ª posición, sumando así os seus primeiros puntos na Fórmula 1.

Kamui Kobayashi impresionou no seu debut na F1 nas carreiras do Brasil e Abu Dhabi, polo que Toyota íalle a dar un volante para á tempada 2010. Pero tras a retirada da marca xaponesa, Kamui tivo que buscar equipo, sendo contratado por Sauber.

### Regreso á Fórmula Un (2014 -) 
#### Caterham (2014) 
O 21 de xaneiro de 2014, confirmouse que Kobayashi regresaría á Fórmula Un co equipo Caterham F1 para a tempada , logo de moitas especulacións acerca de quen serían os pilotos para a nova tempada. O piloto sueco Marcus Ericsson será o seu compañeiro na nova formación.

## Resultados completos na Fórmula 1 
* O texto en letra grosa indica *pole position*; o texto en *cursiva*, volta rápida.

## Notas
Guillerme de Gales

**Guillerme de Gales** (nado como *William Arthur Philip Louis* en Londres o 21 de xuño de 1982) é o herdeiro ao trono británico, como fillo primoxénito do rei Carlos III do Reino Unido e da falecida Diana de Gales, e neto da raíña Isabel II. O príncipe Guillerme é membro da Casa de Windsor.

## Educación e carreira 
Foi educado en catro escolas do Reino Unido e obtivo a súa licenciatura na Universidade de St Andrews. Pasou parte do seu ano sabático en Chile, Belize e nalgúns países do continente africano. Recibiu adestramento como tenente do rexemento Blues and Royals da Cabalería Real, onde serviu xunto ao seu irmán o príncipe Harry e obtivo a súa licenza de piloto tras culminar a súa formación na academia Royal Air Force College Cranwell. En 2009, transferiuse á Real Forza Aérea (RAF) onde foi ascendido ao rango de oficial da forza aérea e completou o seu adestramento como piloto de helicóptero de procura e rescate.

Dende o día 8 de setembro de 2022, logo do falecemento da súa avoa Isabel II e a proclamación do seu pai, Carlos III, ostenta o título de príncipe de Gales, así como os de duque de Cornualla e duque de Rothesay, en Escocia, que corresponden ao herdeiro do monarca. 

## Matrimonio 
O 16 de novembro de 2010, Clarence House, anunciou nun comunicado de prensa que o príncipe Guillerme e a súa noiva Kate Middleton estaban comprometidos, e posteriormente confirmouse que a cerimonia levaría a cabo o 29 de abril de 2011 na Abadía de Westminster, Londres. Horas antes da voda o príncipe Guillerme foi nomeado duque de Cambridge, conde de Strathearn e barón Carrickfergus.

## Descendencia 
O **príncipe Xurxo de Cambridge** (*George Alexander Louis*) naceu en Londres, o 22 de xullo de 2013), sendo o primoxénito do príncipe Guillerme de Cambridge e da súa dona, Catarina, duquesa de Cambridge. É neto do príncipe Carlos de Gales e mais da princesa Diana de Gales (falecida en 1997); e bisneto da raíña Isabel II e do príncipe Filipe, duque de Edimburgo. Polo tanto, é o terceiro na liña de sucesión ao trono británico.

A **princesa Carlota de Cambridge** (*Charlotte Elizabeth Diana*), a segunda filla dos duques de Cambridge, naceu o 2 de maio de 2015.

O **príncipe Lois de Cambridge** (*Louis Arthur Charles*), o terceiro fillo e segundo varón dos duques de Cambridge, naceu o 23 de abril de 2018.

## Ascendencia 

## Notas 
## Véxase tamén 
### Outros artigos 
* Familia real británica

### Ligazóns externas 
* Royal.gov.uk- Prince William
* Prince of Wales.gov.uk- Prince William
Harold Perrineau

**Harold Perrineau**, nado en Brooklyn (Nova York) o 7 de agosto de 1963, é un actor estadounidense. Acadou sona polo papel de Michael Dawson na serie de televisión estadounidense *Lost*, Link nos filmes e xogos de *Matrix*, August Hill na serie de televisión *Oz* e Mercutio en *Romeo + Juliet*. Recentemente protagonizou a serie de televisión *The Unusuals* da ABC, interpretando o detective de homicidios Leo Banks.

## Traxectoria 
É fillo de Harold Williams e Sylvia Perrineau. Os seus pais cambiaron o seu nome a Williams cando tiña sete anos. Máis tarde, Harold cambiou legalmente o seu nome de novo polo seu nome de nacemento, despois de descubrir que xa existía un Harold Williams no sindicato de actores. Perrineau asistiu á Universidade de Shenandoah, pero non se graduou. Xunto coa súa muller, Brittany, ten unha filla, Aurora Robinson Perrineau, nada en 1994. A súa segunda filla, Wynter Aria, naceu o 7 de maio do 2008.

## Traxectoria 
En 1989, Perrineau foi elixido como o orixinal Tyrone Jackson na estrea mundial da adaptación teatral do filme de 1980, *Fame* (agora coñecido como *Fame: The Musical*) no Walnut Street Theatre, en Filadelfia, Pensilvania.

Perrineau tomou o papel de Link na serie de filmes *Matrix* despois de que o operador orixinal Tank foi eliminado do guión cando Marcus Chong foi despedido por disputas de cartos.

A co-estrela de *Lost* Adewale Akinnuoye-Agbaje protagonizou xunto a Perrineau a serie *Oz*.

Perrineau interpretou o personaxe de Michael Dawson no éxito da ABC *Lost*. Foi temporalmente dado de baixa cando o seu personaxe saíu da illa a finais da segunda tempada e non apareceu en absoluto na terceira tempada. En xullo de 2007, anunciouse que Perrineau volvería ó elenco principal da cuarta tempada da serie. Porén, este retorno non durou moito, xa que a súa participación na cuarta tempada foi a reprodución do seu pasado como membro do elenco regular. Dawson morre ó final da tempada. Fixo unha aparición especial na sexta e derradeira tempadas.

Tamén protagonizou *30 Days of Night: Dark Days* xunto con Rhys Coiro, Mia Kirshner, Kiele Sanchez (tamén co-estrela de Lost), Diora Baird e Monique Ganderton.

No 2008 participou no vídeo musical *Yes We Can*

## Música 
Dende o seu primeiro single *Stay Strong* no 2007, Harold tamén traballou na súa carreira musical e colabora activamente co produtor de música Tomo in der Muhlen no seu álbum *H* que sairá prontamente. Tendo as súas raíces creativas no escenario, Harold goza facendo actuacións en vivo onde se presenta cunha banda completa: dous guitarras, baixo, batería e teclados. Actuou no club The Mint nos Ánxeles no 2010.

## Filmografía
Made in Brazil

**Made in Brazil** é unha das bandas de rock máis antigas en actividade no Brasil. Formada en 1967 no barrio da Pompeia, berce de moitas bandas na época, Os Mutantes, Tutti Frutti etc polos irmáns Oswaldo e Celso Vecchione.

## Historia 
O primeiro disco *Made in Brazil*, de 1974, coñecido tamén como o "Disco da Banana" (pois traía o deseño dun plátano na capa principal) considérase como un dos mellores discos de rock da década dos 70, cun rock vigoroso e con letras ben elaborados por Cornelius ("Cornélius Lucifer"). Este disco conta aínda co batería Rolando Castello "Junior", que logo formaría a Patrulha do Espaço.

En 1975 publican *Jack o Estripador*, disco xa como *Percy Weiss* á voz e Ezequiel Neves na produción. ''Minha Vida é o Rock'n Roll*, outro disco do final da década de 70, xa trae o propio Oswaldo como vocalista principal, alén de baixista, función esa que exerce até hoxe. Logo publicarían un directo co nome de *Pirata*.

Actualmente, coa formación de Oswaldo (voz e baixo), Celso (guitarra), Tony Babalu (guitarra) e Rick Monstrinho (batería), aínda fan concertos e presentan novos discos, como *Massacre*, que fora gravado orixinalmente en 1977, mais censurado na época, acabou vindo a público no 2005.

## Integrantes 
### Formación actual 
* Oswaldo Vecchione (voz, guitarra, gaita, baixo)
* Celso Vecchione (guitarra, baixo, autoharpa, teclados)
* Fábio Brum (guitarra) 
* Rick Vecchione (batería, fillo de Oswaldo)
* Octavio Lopes "Bangla" (saxo)
* Roberta e Paula (voces)
* Tiago Mineiro (teclados)
## Ex-integrantes 
O Made in Brazil ten a particularidade que estar no Libro Guinness dos Récords por ser a banda en actividade que tivo o maior número de formacións do mundo (son máis de 200).

* Debora Vecchione (Deborah Carvalho)
* Percy Weiss
* Caio Flávio
* Tony Babalu
* Kim Khel
* Nelson Pavão

## Discografía 
### Álbums de estudio e ao vivo 
* *Made in Brazil* (1974)
* *Jack o Estripador* (1976)
* *Paulicéia Desvairada* (1978)
* *Minha Vida É Rock and Roll* (1981)
* *Deus Salva... O Rock Alívia* (1985)
* *Made Pirata - Ao Vivo - Vol. I* (1986)
* *Made Pirata - Ao Vivo - Vol. II* (1986)
* *In Blues* (1992; ao vivo)
* *Sexo, Blues & Rock 'n' Roll* (1998)
* *Fogo na Madeira* (2000; Acústico ao vivo)
* *Fogo na Madeira 2* (2001; Acústico ao vivo)
* *Massacre* (2005; gravado en 1977)
* *Rock de Verdade!* (2008)

### Coleccións 
* *Implosão do Rock* (1975)
* *Metal Rock* (1985)
* *Rock - Acervo* (1992)
* *Made in Brazil - Antologia (acervo)'' (1995)
O asasinato de Jesse James a mans do covarde Robert Ford

***O asasinato de Jesse James a mans do covarde Robert Ford*** (en ) é un filme dirixido por Andrew Dominik que se estreou no 2007. Está protagonizada por Brad Pitt interpretando a Jesse James e Casey Affleck como o seu asasino, Robert Ford. Estreouse en galego na TVG o 2 de marzo de 2013.

## Sinopse 
O filme narra a historia do máis famoso foraxido do oeste americano, o carismático e impredecible pistoleiro Jesse James (Brad Pitt), un bandoleiro surista fillo dun predicador. Mentres Jesse planea o seu próximo gran roubo, declara a guerra ós seus inimigos, os cales intentan facerse coa recompensa e a gloria que implicaría a súa captura. Pero a ameaza máis importante para a súa vida provén daqueles en quen máis confía.

## Personaxes 
* Brad Pitt como Jesse James. 
* Casey Affleck como Robert "Bob" Ford. 
* Sam Rockwell como Charley Ford. 
* Paul Schneider como Dick Liddil.
* Jeremy Renner como Wood Hite. 
* Sam Shepard como Frank James. 
* Garret Dillahunt como Edward T. Miller. 
* Mary-Louise Parker como Zerelda Mimms, a muller de Jesse James. 
* Zooey Deschanel como Dorothy Evans. 
* Alison Elliott como Martha Bolton. 
* Kailin See como Sarah Hite. 
* James Carville como Thomas Theodore Crittenden. 
* Michael Parks como Henry Craig.
* Ted Levine como Sheriff James Timberlake.
* Michael Copeman como Edward Capehart O'Kelley.
* Hugh Ross como Narrador.

## Galardóns e nomeamentos 
* 2007: 2 nomeamentos ó Oscar: Mellor actor secundario (Casey Affleck), fotografía.
* 2007: Nomeamento ó Globo de Ouro: Mellor actor secundario (Casey Affleck).
* 2007: Festival de Venecia: Mellor actor (Brad Pitt).
* 2007: National Board of Review: Mellor actor secundario .

## Notas 
## Véxase tamén 
### Ligazóns externas 
* Ficha en Filmaffinity 
* Ficha na IMDb 
* Web Oficial
Saturno contro

***Saturno contro*** é unha película italiana de 2007 dirixida por Ferzan Özpetek, quen, canda Gianni Rómoli, escribiu tamén o guión.

Estreouse en España o 5 de outubro de 2007 co nome de *No basta una vida*.

## Argumento 
Narra a vida dun grupo de amigos que se xuntan habitualmente na casa de Davide (Pierfrancesco Favino) e Lorenzo (Luca Argentero), que son parella.
No grupo tamén atopamos o matrimonio formado por Angélica (Margherita Buy) e Antonio (Stefano Accorsi), quen mantén unha relación con outra muller;
a Neval (Serra Yılmaz), inmigrante turca, e o seu home Roberto (Filippo Timi),
a Roberta (Ambra Angiolini),
a Sergio (Ennio Fantastichini), antiga parella de Davide,
e a Vittorio (Luigi Diberti).

A apacible vida do grupo verase interrompida cando a morte trastorne inesperadamente as súas vidas.

## Banda sonora 
# *Passione* (Neffa)
# *Ad un passo dal mare*
# *Zoo Be Zoo Be Zoo* (Sophia Loren)
# *Le rose e la pietra*
# *Bitmemiş Tango* (Işın Karaca)
# *Il quadro*
# *Remedios* (Gabriella Ferri)
# *Tema dei pianeti* (parte 1)
# *Attesa*
# *Pırlanta* (Nil Karaibrahimgil)
# *Tema dei pianeti* (parte 2)
# *Je suis venue te dire que je m’en vais* (Carmen Consoli)
# *Passione (Tango) Beguine* (Neffa)

## Premios 
* David di Donatello
** Mellor actriz secundaria (Ambra Angiolini)
* Premios Nastro D’Argento
** Mellor actriz (Margherita Buy)
** Mellor actriz secundaria (Ambra Angiolini)
** Mellor guión (Ferzan Özpetek)
** Mellor canción (Neffa)
Un baile de moscas

***Un baile de moscas*** é unha obra literaria de Kiko Neves, publicada por Edicións Xerais en decembro de 2001.

## Trama 
Xonás é un rapaz de 26 anos que traballa de administrativo. Vive na súa vila natal, Vilanéboa, situada ao sur da provincia de Pontevedra. Gosta de beber vodka con seven-up, aínda que tamén lle dá ao whisky só ou á Estrella Galicia. As súas amizades, agás un compañeiro que traballa na construción, son os camareiros dos bares que frecuenta.

A acción comeza unha noite de venres, en que coincide nun bar con María e con Lucía, dúas rapazas coas que se deitara tempo atrás. Logo de emborracharse xunto a María, acaban os tres na casa de Lucía. Á noite seguinte acaba moi bébedo en casa de María, e déitase con Lucía.

Desde esa fin de semana, e durante varios meses, vai evolucionando a súa situación persoal con elas dúas. Lucía é mestra, e apenas vai pola vila as fins de semana. María, que traballa nun banco, decide marchar a Porto para evadirse. Xonás é despedido e pasa a estar desempregado.

Nunha pensión de Santiago de Compostela atopa de novo a María, que anda con problemas psicolóxicos. Pouco despois atópaa de novo en casa de Lucía, e a novela remata con eles tres falando animados nunha habitación.

## Narración 
O libro está dividido en 99 capítulos. Alterna a narración da trama en primeira persoa, xunto a capítulos en terceira persoa que describen a bioloxía das moscas.

A obra inclúe poemas de Pastor Rodríguez "Turi" e de Charles Bukowski, e faise referencia a Manuel Rivas.

## Véxase tamén 
### Ligazóns externas 
* Ficha na páxina da editorial
Mine vaganti

***Mine vaganti*** é unha película italiana de 2010 dirixida por Ferzan Özpetek.

## Argumento 
Tommaso, o menor de tres irmáns, volve de Roma, onde supostamente estudaba economía, á casa familiar, que é dona dunha fábrica de pasta. Pensa en sincerarse coa súa familia durante unha cea, dicindo que desexa ser escritor e que é homosexual. Confésalle a seu irmán máis vello, Antonio, a súa intención de soltalo todo e que seu pai o desherde e así poder dedicarse ao que quere e esquecerse da fábrica familiar. Pero para sorpresa de Tommaso, e de todos, Antonio adiántase confesándose homosexual, polo que o pai bótao da casa. O incidente provócalle un infarto ao pai, Vincenso, polo que Tommaso non se atreve a repetir a escena e ten que facerse cargo do negocio familiar.

Todos na pequena cidade ignoran a súa condición, agás a avoa e Alba, a filla dos socios comerciais da familia. O rumor do motivo da marcha de Antonio propágase e iso avergoña a Vincenso. Mentres, Alba e Tommaso fanse bos amigos, e a pesar de saber que el é gai, ela non pode evitar empezar a namorse del. Pola súa parte, Tommaso, séntese coaccionado polo seu noivo, Marco, para regresar a Roma, e aconsellado pola avoa, finalmente, decídese a dicir que non desexa traballar na fábrica e que quere ser escritor. No enterro da avoa, tralo seu suicidio, Antonio e seu pai, reconcílianse, o que, xunto á maior implicación da irmá na dirección da fábrica, permite a marcha de Tommaso.

## Elenco 
* Riccardo Scamarcio: Tommaso Cantone
* Alessandro Preziosi: Antonio Cantone
* Nicole Grimaudo: Alba Brunetti
* Lunetta Savino: Stefania Cantone
* Ennio Fantastichini: Vincenzo Cantone
* Ilaria Occhini: Avoa
* Elena Sofia Ricci: tía Luciana
* Bianca Nappi: Elena Cantone
* Massimiliano Gallo: Salvatore
* Daniele Pecci: Andrea
* Carolina Crescentini: Avoa de Giovane
* Carmine Recano: Marco
* Paola Minaccioni: Teresa
* Gianluca De Marchi: Davide
* Mauro Bonaffini: Massimiliano
* Gea Martire: Patrizia
* Giorgio Marchesi: Nicola

## Véxase tamén 
* Sitio web da película
Carlos Gegúndez

**Carlos Gegúndez López**, nado en Becerreá (Provincia de Lugo) en 1976, é un escritor e xornalista galego.

## Traxectoria 
Licenciado en Humanidades pola USC, traballou en Localia Telelugo, Punto Radio Lugo e a Radio Galega, principalmente nas sección de deportes. É autor, xunto con José Luis Calvo do libro *Lois Pereiro. O negro leite da aurora. Viaxe á xeografía lírica de Lois Pereiro*.

## Obra 
### Ensaio 
* *Canitrot. 100 anos de esquecemento*. Alvarellos, 2013.

### Obras colectivas 
* *O negro leite da aurora: viaxe á xeografía lírica de Lois Pereiro*, con José Luis Calvo, 2010, Toxosoutos.

## Notas 
## Véxase tamén 
### Outros artigos 
* Lois Pereiro.
### Bibliografía 
* GERUNDEZ, Carlos, *O feito diferencial galego como máximo expoñente da literatura rexional. A Biblioteca de Escritores Gallegos*, 2009, 9 páx, ISSN 1138-9664.
### Ligazóns externas 
* "Emilia Pardo Bazán tamén escribiu en galego", artigo en *El País*, 24 de setembro de 2010.
Opinión

A palabra **opinión** ten diferentes significados e diversos usos segundo certos contextos:

* **Opinión (filosofía)**: Grao de posesión da verdade respecto dun coñecemento que se afirma como verdadeiro sen ter garantía da súa validez. Contraponse á certeza como posesión plena da verdade que se afirma sen sombra de dúbida acerca da súa validez.
* **Opinión (xornalismo)**: A *opinión* é un xénero periodístico que se caracteriza pola exposición e argumentación do pensamento dun personaxe ou medio de comunicación recoñecido acerca dun tema.
* **Opinión (ética)**: Concepto valorativo que se ten respecto a alguén, xeralmente relativo á súa fama.
* **Opinión**: Estado de crenza común que ten unha colectividade respecto a determinado asunto. A súa validez lóxica como verdade non se fundamenta no grao de coñecemento, senón na participación como membro do grupo social. Véxase ideoloxía.
* **Opinión pública**: Estado de crenza que se atribúe a unha determinada sociedade no seu conxunto.
* **Estado de opinión**: Situación que se dá nunha colectividade ou grupo nun momento dado con respecto ao estudo ou tratamento dun argumento determinado.
* **Opinion**: Canción de Nirvana
Carlos de Borbón-Dúas Sicilias

**Carlos de Borbón-Dúas Sicilias e Borbón-Parma**, nado en Lausana o 16 de xaneiro de 1938 e finado en Retuerta del Bullaque (Cidade Real) o 5 de outubro de 2015, foi un infante de España, príncipe das Dúas Sicilias, duque de Calabria, conde de Caserta e xefe da Casa Real de Borbón-Dúas Sicilias.

## Traxectoria 
Era fillo do infante Afonso de Borbón-Dúas Sicilias e Borbón (1901-1964) e da princesa Alicia de Borbón-Parma (1917-2017). Neto por vía paterna da princesa de Asturias Mercedes de Borbón e Habsburgo-Lorena (1880-1904), irmá de Afonso XIII, e do infante Carlos Tancredo de Borbón-Dúas Sicilias (1870-1949).

O seu curmán, o rei Xoán Carlos I, concedeulle o título de infante de España o 16 de decembro de 1994. Tamén foi presidente do Real Consello das Ordes Militares de Santiago, Calatrava, Alcántara e Montesa. Foi un dos dous pretendentes ao desaparecido trono das Dúas Sicilias.

O infante Carlos ocuparía o primeiro posto na liña de sucesión á coroa española logo dos descendentes do rei Xoán Carlos I se se considerase oficialmente que as irmás do rei, as infantas Pilar e Margarida, quedaron excluídas da sucesión ao contraer matrimonio con persoas que non pertencían a algunha familia real, como prescribía a pragmática sanción do rei Carlos III que regulaba os matrimonios da Casa Real Española. A Pragmática Sanción quedou derrogada *de facto* pola Constitución española de 1978 pero a aprobación do texto constitucional foi posterior aos matrimonios das infantas.  Actualmente non se determinou con carácter oficial se as infantas Pilar e Margarida quedaron ou non apartadas da sucesión.

## Descendencia 
Carlos de Borbón-Dúas Sicilias contraeu matrimonio o 12 de maio de 1965 na capela Real de Dreux coa princesa Ana de Orleáns (n. 4 de decembro de 1938). Ana de Orleáns é filla do príncipe Henrique de Orleáns, conde de París (1908-1999) e a princesa Isabel de Orleáns-Bragança (1911-2003). O matrimonio tivo cinco fillos:

* Cristina de Borbón-Dúas Sicilias, n. 1966, casada con Pedro López-Quesada y Fernández-Urrutia e nai dunha filla, Victoria, e dun fillo, Pedro. 
* María de Borbón-Dúas Sicilias, n. 1967, casada coa súa Alteza Imperial e Real o Arquiduque Simeón de Austria e nai de tres fillos: Johannes, Ludwig e Philipp; e de dúas fillas, Isabel e Carlota. 
* Pedro de Borbón-Dúas Sicilias, duque de Noto, n. 1968, casado con Sofía Landaluce y Melgarejo e pai de seis fillos (Jaime, Juan, Pablo, Pedro, Sofía, e unha filla recentemente nacida en abril de 2011). 
* Inés de Borbón-Dúas Sicilias, n. 1971, casada co Nobre napolitano Michele Carelli Palombi di Marchesi di Raiano e nai de dúas fillas, Teresa e Branca. 
* Vitoria de Borbón-Dúas Sicilias, n. 1976, casada con Markos Nomikos e nai de dous fillos, Anastasios e Carlos; e dunha filla, Ana.

## Ascendencia 

## Véxase tamén 
### Outros artigos 
* Familia real española

### Ligazóns externas 
* Real Casa de Borbón Dúas Sicilias, Xefe da Casa S.A.R. Infante Don Carlos, Duque de Calabria
Capitulacións de Santa Fe

As **Capitulacións de Santa Fe** son os documentos subscritos o 17 de abril de 1492, na localidade de Santa Fe, (Granada) polos Reis Católicos, que recollen os acordos alcanzados entre os reis e Cristovo Colón relativos á expedición ás Indias polo mar cara a occidente.[miniatura|200px|Capitulaciones de Santa Fe. Rexistro do Arquivo da [Coroa de Aragón. Anteriormente denominado Arquivo Real de Barcelona.|esquerda]]Neste documento outórganselle os títulos de almirante, vicerrei e gobernador xeral en todos os territorios que descubrise ou gañase durante a súa vida, así como a décima parte de todos os beneficios obtidos, nomeando como herdeiros aos seus sucesores de forma vitalicia. Tamén se lle concedeu un décimo de todas as mercadorías que achase, gañase e houbese nos lugares conquistados. Están asinadas polo secretario de Fernando e home de confianza, Luís de Santángel

## Antecedentes 
Son ben coñecidas as vicisitudes que pasou Cristovo Colón, primeiro en Lisboa, onde viviu dez anos, e logo en España, tratando de vender o seu proxecto de que navegando cara ao Oeste polo Mar Oceánico (hoxe océano Atlántico) podía chegarse á India, dada a súa crenza de que a terra era redonda como unha bóla. Os reis portugueses e españois non facían caso ás ideas do navegante xenovés, ata que Luís de Santángel e outros comerciantes que financiarían a primeira viaxe de Colón, convenceron á raíña Isabel das vantaxes da "Empresa de Indias".

Logo de longas negociacións entre Colón e os Reis Católicos, asinouse un documento na Vila de Santa Fe de la Vega de Granada. Santa Fe era a cidade fundada sobre o campamento que Isabel a Católica estableceu como cuartel xeral para a conquista de Granada. As capitulacións asináronse xa finalizada a conquista de Granada, en abril de 1492, meses antes da partida da primeira viaxe.

Naqueles anos chamábase Capitulacións ao contrato asinado entre os monarcas con particulares para emprender determinadas accións. Dese xeito, a conquista dos novos territorios faríase con particulares, non con exércitos de Estado. Co correr dos anos América convertíase no niño dos aventureiros europeos que desexaban emprender viaxes en busca de riquezas.

## Notas
## Véxase tamén 
### Ligazóns externas 
* El Historiador. Documentos históricos.
* Cuaderno de Bitácora. Capitulaciones de Santa Fe.
* Datos de la inclusión en 2009 como documento en el Registro de la Memoria del Mundo de la Unesco. (Programa Memoria do Mundo)
Lista de éxitos musicais

Unha **lista de éxitos musicais** é unha maneira de darlle á música un grao, que vén da súa popularidade. estadounidense *Billboard Hot 100* é unha das listas máis populares. A información sobre listas vén dalgunhas fontes diferentes, como o número de vendas, ás veces que se programou na radio, ou que se descargau, e outros criterios. Existen listas para xéneros musicais específicos, como é o caso de por exemplo o *Top 10 Rock Songs*.
No se lo digas a nadie

***No se lo digas a nadie*** é un filme peruano dirixido por Francisco Lombardi baseado no libro de Jaime Bayly, que tamén participou como guionista. Estreouse en 1998.

## Argumento 
Joaquín Camino (Santiago Magill) é un home homosexual da alta sociedade de Lima, polo que se ve diante dos prexuízos de seus propios pais e dunha sociedad homofóbica e supostamente moi conservadora, aínda que altamente hipócrita. A película describe unha serie de situacións que lle pasan a Joaquín, desde a súa adolescencia até a idade adulta.

## Banda sonora 
* Fito Páez - "El amor después del amor" 
* Mar de Copas - "LB"
* Pedro Suárez Vértiz - "Mi auto era una rana" 
* Mar de Copas - "Vaquera" 
* Los Zopilotes - "Atrápame"
* Huelga de hambre - "Clon" 
* Mar de Copas - "Despedida" 
* G3 - "Pasan los Días" 
* Los Zopilotes - "A quién"

## Véxase tamén 
### Ligazóns externas 
* Entrevista a Jaime Bayly en Barcelona, por Sant Jordi, en Canal-L
O gran ditador

***O gran ditador*** (en ) é un filme dirixido por Charlie Chaplin e Wheeler Dryden que se estreou en 1940.

## Sinopse 
Ó final da primeira guerra mundial un soldado do exército de Tomania, ó salvar a vida do oficial Schultz no seu avión, sofre un accidente e perde a memoria, restando nun hospital por 20 anos. Cando, aínda amnésico, escapa do hospital, regresa á súa cidade, onde abre de novo a súa antiga barbería situada no Ghetto. Os tempos cambiaron. O país é gobernado polo ditador Adenoid Hynkel, e hai unha brutal discriminación contra o pobo xudeu.

Unha das mozas do Ghetto, a bela Hannah, defende ó barbeiro cando é atacado por membros das forzas de seguridade de Hynkel. Ambos namóranse e deben padecer os atropelos da ditadura, aínda que teñen esperanza por ter a protección de Schultz, que recoñeceu ó barbeiro. Por outra banda, Hynkel trata de conseguir financiamento dun banqueiro xudeu para levar a cabo as súas ambicións de dominación global.

O rexeitamento do préstamo por parte do banqueiro xudeu motiva a reanudación da opresión no Ghetto, Schultz cae en desgraza por encararlle a súa falta de humanidade ó ditador e por ocultarse cos xudeus. A persecución fai que o barbeiro e Schultz sexan enviados a un campo de concentración.

Hynkel decide invadir Osterlich, pero a intromisión do líder de Bacteria, Benzino Napaloni, obrígao a invitalo e ser diplomático, o cal desemboca nunha ridícula guerra de comida e pasteis entre os dous ditadores.

Hannah e as persoas do Ghetto foxen cara Osterlich, pero ó pouco iníciase a invasión dende Tomania. Entón, ó escapar o barbeiro e Schultz, Hynkel será detido por erro polas súas propias tropas, polo seu gran parecido co barbeiro, e este será tomado por Hynkel e conducido a dar un discurso sobre o inicio da conquista do mundo.

En vez diso, o barbeiro da un discurso alentando á humanidade a abandonar a mecanización do home, as ditaduras, a discriminación e a recuperar a humanidade.
Hannah, na súa casa, arrasada de novo polos invasores, dirixe a súa ollada ó ceo con esperanza, e sobre esa faciana péchase a pantalla.

## Personaxes 
* Charles Chaplin como O barbeiro xudeu /Adenoid Hynkel, ditador de Tomania
* Paulette Goddard como Hannah
* Jack Oakie como Benzino Napolini, ditador de Bacteria
* Reginald Gardiner como Schultz
* Henry Daniell como Garbitsch
* Billy Gilbert como Herring 
* Maurice Moscovich como Señor Jaeckel 
* Emma Dunn como Señora Jaeckel
* Bernard Gorcey como Señor Mann

Os principais personaxes políticos fan referencia a:
* Adenoid Hynkel: Adolf Hitler
* Benzino Napolini: Benito Mussolini
* Garbitsch: Joseph Goebbels
* Herring: Hermann Wilhelm Göring.

## Premios 
## Véxase tamén 
### Ligazóns externas 
* Ficha en Filmaffinity 
* Ficha na IMDb
A Cañota, Viladavil, Arzúa

**A Cañota** é un lugar da parroquia de Viladavil no concello coruñés de Arzúa, na comarca homónima. Tiña 9 habitantes no ano 2010 segundo datos do INE, dos cales 4 eran homes e 5 eran mulleres.

## Lugares e parroquias 
### Lugares de Viladavil 
### Parroquias da Arzúa 
## Notas
Matías Rodríguez

**Matías Rodríguez da Torre**, nado en Pontevedra en 1973, é un profesor de educación secundaria e político galego.

## Traxectoria 
Profesor de ensino medio. Formou parte das candidaturas do BNG no concello pontevedrés de Silleda dende 1999, sendo concelleiro dende o 2009, en substitución de Carmen Fidalgo. Nas eleccións municipais de 2011 foi o candidato á alcaldía de Silleda polo BNG, obtendo unicamente a súa acta. Tralo pacto de goberno firmado co PSOE, asumiu as competencias de cultura, turismo, educación e participación cidadá ata que foi expulsado do goberno en marzo do 2013, pasando á oposición. Nos comicios do 2015, repetiu como candidato á alcaldía polo BNG-Asembleas Abertas e volveu ser elixido concelleiro.

## Obras 
* *José María Fernández Colmeiro. Doutor contra o cancro fascista*, 2006.
## Notas 
## Véxase tamén 
### Bibliografía 
* 

### Outros artigos 
* Eleccións municipais en Silleda
Rede Globo

**Rede Globo** é unha cadea de televisión comercial brasileira aberta con sede na cidade de Río de Xaneiro. É seguida por máis de 200 millóns de persoas a diario, xa sexan no Brasil ou no estranxeiro. É a segunda maior cadea de televisión comercial do mundo, por detrás só da American Broadcasting Company (ABC), alcanzando o 98,56% do territorio brasileiro, abarcando 5.490 municipios e preto do 99,55% da poboación brasileira total. Tamén é un dos maiores produtores de telenovelas do mundo e forma parte do Grupo Globo, un dos principais conglomerados de medios do planeta. En total conta con 122 emisoras propias e afiliadas, ademais da emisión no exterior por TV Globo Internacional e do servizo de subscrición no país. O sinal de Globo tamén está dispoñible en Internet polo servizo de vídeo Globoplay baixo demanda.

A estación comezou a operar o 26 de abril de 1965 e foi fundada polo xornalista Roberto Marinho. A sede administrativa de Rede Globo está no barrio Jardim Botânico, situado en Río de Janeiro. O departamento de xornalismo tamén está situado no Xardín Botánico, mentres que os principais estudos de produción están situados en Globo Studios, en Jacarepaguá, na mesma cidade, que comprende o segundo maior complexo de televisión de América Latina. Rede Globo tamén ten estudos de produción, departamento de xornalismo e onde xera parte da súa programación na cidade de São Paulo.

Como a rede de televisión máis grande do país e unha das máis grandes do mundo, a rede ten unha capacidade inigualable para influír na cultura, na política e na opinión pública. Desde a súa fundación, a compañía ten unha longa historia de controversias nas súas relacións coa sociedade brasileira.

## Véxase tamén
### Ligazóns externas 
*
Un cuarto de seu

***Un cuarto de seu*** é un amplo ensaio da escritora Virginia Woolf, publicado o 24 de outubro de 1929 co título orixinal en inglés de '''''A Room of One's Own'''''. O ensaio baséase nunha serie de conferencias que a autora impartiría no Newnham College e no Girton College, dúas escolas para mulleres da Universidade de Cambridge no outubro de 1928.

## Sinopse 
O ensaio analiza se as mulleres son capaces de realizar unha obra de calidade como a de William Shakespeare, entre outros temas. Nunha parte da mesma, Woolf inventarase un personaxe ficticio, Judith, "irmá de Shakespeare", para así demostrar que unha muller coa mesma capacidade e talento que Shakespeare non tería as mesmas oportunidades que el para desenvolvelo, pois se lle pechaban moitas portas ás mulleres. Woolf tamén analiza as carreiras dalgunhas escritoras femininas, como Aphra Behn, Jane Austen, as irmás Charlotte, Emily e Anne Brontë, e George Eliot. A autora fai unha referencia moi sutil aos intelectuais máis prestixiosos da época.

Como dicía Virginia Woolf, "unha muller ha de ter cartos e un cuarto de seu se quere escribir ficción". Desta afirmación provén o título da obra. Tamén fala da necesidade de todo autor para ter licenza poética e a liberdade persoal para crear arte.

## Adaptacións 
Foi traducido ao galego por Iria Sobrino, publicado en 2005 por Sotelo Blanco Edicións e o Servizo Galego de Igualdade, con prólogo de Manuela Palacios.
Indogermanisches Etymologisches Wörterbuch

O ***Indogermanisches Etymologisches Wörterbuch*** é un dicionario etimolóxico do indoeuropeo, redactado polo investigador checo Julius Pokorny e publicado en 1959.
## Características 
A obra está actualmente un pouco desfasada, especialmente porque xa era conservadora no momento en que Pokorny a escribiu, ignorando a teoría das laringais e incluíndo pouco material sobre o tocario ou as linguas anatolias. Porén, é aínda de interese para os estudosos do tema ante a ausencia de ningún outro dicionario etimolóxico de linguas indoeuropeas.

## Véxase tamén 
### Bibliografía 
* Pokorny, J (1969): *Indogermanisches Etymologisches Wörterbuch*. French & European Publications. ISBN 0-8288-6602-3
* Pokorny, J (2002): *Indogermanisches Etymologisches Wörterbuch*. Francke (4ª ed.). ISBN 3-7720-0947-6

### Ligazóns externas 
**Indogermanisches etymologisches Wörterbuch* - Julius Pokorny 
**Indogermanisches Wörterbuch* - Gerhard Köbler
Ciberlingua

**Ciberlingua** foi un proxecto dinamizador que pretendía tender unha ponte entre a comunidade escolar e a lingua galega a través da rede informática, achegando as potencialidades educativas das tecnoloxías da información e a comunicación (TIC) á comunidade educativa.

## Véxase tamén
### Ligazóns externas
* Arquivo da páxina 2004.